সিলেট জিলা (ইংরেজি:Sylhet Zila), বাংলাদেশর সিলেট বিভাগর অধীনর জিলা আগ। আমার ঠারে জিলা এগরে সিলট বুলতারা। আবকচায় শ্রীহট্ট নাঙ এহানাত্ত সিলেট বারো কততায় সিল + হট্ট এহান তিলুইয়া সিলেট নাঙহান হঙিসে বুলতারা। সিল বুলতে আন্দি-মরকসি পিছানির হিলগ বারো হট্ট বুলতে বাজার হারপারাঙ। আগে এহাত  আন্দি-মরকসি পিছানির হিলর ডাঙর বাজার আহান নাঙ কাহিসিল আরো এসারে নাঙহান অসেতা। আরাতাই বারো শ্রী মানে চুনাপা জাগাহান বুলিয়া শ্রীহট্ট নাঙহান থসি বুলিয়া মাত্তারা। সিলট এহানর মানুয়ে অতারতারা ঠার এহান বাংলা ঠারর উপঠার আহান ইলেউ নিজস্ব স্বকীয়তা আহনল চলের বারো ঠারহানরে সিলেটি ঠার বুলতারা অহাত্ব মেয়েক অতারে সিলেটি নাগরি বুলতারা।